《南至隔仗望含元殿香炉》
唐代·崔立之

千官望长安，万国拜含元。
隔仗炉光出，浮霜烟气翻。
飘飘萦内殿，漠漠澹前轩。
圣日开如捧，卿云近欲浑。
轮囷洒宫阙，萧索散乾坤。
愿倚天风便，披香奉至尊。

作者简介：唐博陵人，字斯立。德宗贞元进士。宪宗元和初为蓝田丞。邑庭有老槐树四行，南墙有巨竹千杆，立之日吟哦其间。韩愈为作《蓝田县丞厅壁记》。